SUID-AFRIKAANSE RADIOLIGA NUUS VIR SONDAG 21 OKTOBER 2018 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur ZSGJPL. `n Potgooi is ook beskikbaar op die Liga se web 
tuiste. 'n Oudio opname sowel as 'n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


Ons begin die bulletin met nuus van 'n stil sleutel. 


Dit is met leedwese dat ons moet aankondig dat die sleutel van David le Roux, 
ZS1DAV, het Dinsdag 16 Oktober 2018 stil geword. Hy was `n lid van die SARL 
en die Boland Amateurradioklub en betrokke by SARL Hamnet Wes-Kaap. 


Ons betuig ons opregte meegevoel aan sy familie en vriende. 

POUSE 

In die nuus, vandag: 

DIE OKTOBER RAE UITSLAE IS UITGEREIK 

GELYKGOLF BELANGSTELLINGS GROEP 

en 

SO WAT HET DIE IARU OOIT VIR ONS GEDOEN? 

Bly gerus vir meer inligting oor hierdie en ander interessante nuusitems. 
DIE OKTOBER RAE UITSLAE IS UITGEREIK 


Die uitslae van die Oktober Radio Amateur Eksamen is Vrydag 19 Oktober 
vrygestel en kan gevind word onder “examination results” aan die linkerkant 
van die SARL tuisblad. Baie geluk aan al die kandidate wat geslaag het, ons 
hoop om jou op die lug te hoor. Baie dankie aan die RAE-spanne regoor die 
land wat by die eksamen betrokke was. 


SARL HAMNET ADJUNK NASIONALE DIREKTEUR 


Tydens die SARL-raadsvergadering wat op 9 Oktober gehou is, is die aanstelling 
van Grant Southey, ZS1GS as die nuwe SARL Hamnet Adjunk Nasionale Di- 
rekteur, goedgekeur. Grant sal ook as Streekdirekteur vir SARL Hamnet Wes- 
Kaap, voortgaan. 


SARL Nuus wens Grant geluk met sy aanstelling en wens hom alles van die 
beste toe in hierdie nuwe pos. 


GELYKGOLF BELANGSTELLINGS GROEP 


'n Nuwe jong groep gelykgolf-entoesiaste maak hul naam op die plaaslike bande. 
Dit het alles begin toe `n paar belangstellende amateurs hul belangstelling in 
gelykgolf bekend gemaak het en Daryl, ZS6DLL het hulle aangemoedig om dit 
te probeer doen en gelykgolf lesse op Hangouts, `n Google-chatfunksie op die 
internet, te gee. Vandag is daar `n WhatsApp-groep van 23 ou en nuwe gelykgolf- 
entoesiaste wat die eter op 'n gereelde basis op 40 en 80 m in die laat namiddae 
opwarm. Enige tyd vanaf ongeveer 16:30 op 'n daaglikse basis kan `n mens die 
tone van gelykgolf op 7 020 en 3 550 hoor as die groep begin opwarm. Gelykgolf 
van 5 tot 20 wpm sal op een of ander tyd gevind word op daardie frekwensies 
of baie naby aan hulle. 


Die groep het 'n ope uitnodiging uitgereik aan almal wat belangstel in gelykgolf 
om op frekwensie te kom en by hulle aan te sluit of vir Daryl, 4SGDLL te laat 
weet oor hul belangstelling en hulle kan ook deel van hierdie herlewing word. 
Lees alles daaroor in die volgende Radio 7. 


SO WAT HET DIE TARU OOIT VIR ONS GEDOEN? 


Die Radio Vereniging van Groot-Brittanje het die aanbieding vrygestel deur 
TARU Streek 1 President Don Beattie, G3BJ aan die RSGB-konvensie in Milton 
Keynes op 13 Oktober - Wat het die LARU vir ons gedoen? 


Wat die LARU is en wat dit doen is nie bekend aan radio amateurs nie. In hierdie 
praatjie beskryf Don wat die LARU doen, hoe die uitdagings van amateur radio 
wêreldwyd verander en hoe die wêreld sonder die TARU sal wees. 


Hy verduidelik die werk wat gedoen word oor huidige bedreigings vir die amateur 
spektrum toewysings - insluitend 'Wireless Power Transmission' - en beskryf 
sommige van die “doomsday” scenario's as die IARU nie suksesvol is nie. 


Jy kan die URL vir die video in SARL Kommunikasie gedateer Vrydag 19 Ok- 
tober 2018 kry. Kyk gerus na hierdie video en kyk wat die TARU vir jou doen. 
Jy luister na `n nuusbulletin van die Suid-Afrikaanse Radioliga. 


DANKIE VIR JOU HULP 


SARL Nuus wil graag al die radio amateurs bedank wat die naweek by JOTA 
en CO Hou Koers betrokke was. Dankie vir jou tyd en toerusting om die jong 
mense toe te laat om amateur radio te geniet. Dankie dat jy belangrik was in 
die lewe van `n jongmens. 


KOMPETISIE NUUS 


Die CO Wêreld Wye DX ESB-kompetisie is op die lug vanaf 00:01 UTC op 
Saterdag 27 Oktober tot 23:59 UTC op Sondag 28 Oktober. Aktiwiteit vind 
op 160 tot 10 meter plaas en die uitruiling is `n R$-verslag en jou C@-sone, vir 
Suid-Afrika is dit Sone 38. As voortplanting goed is, kan jy die wêreld werk. 


Die PEARS HF Kompetisie vind plaas vanaf 12:00 UTC tot 16:00 UTC op 
Sondag 28 Oktober met ESB, gelykgolf en digitale aktiwiteit op 20, 15 en 10 


meter. Jy kan deelneem as 'n enkel operateur, basis- of veldstasie of `n multi- 
operateur, basis- of veldstasie. Die uitruiling is `n roepsein en C@-sone. Logstate 
moet ingedien word teen 19 November 2018 per e-pos aan contest@peham.co.za. 


Op Saterdag 3 November vind die RaDAR-uitdaging plaas oor 24 uur, maar jy 
moet net, vir 'n d-uur tydperk wat jy besluit, aktief wees. 


Die tweede been van die SARL BHF/UHF Analoog kompetisie vind die naweek 
van 10 en 11 November plaas. 


Die tweede been van die SARL Newbie kompetisie vind op Saterdag 24 Novem- 
ber plaas. Die GO Wêreld Wye DX Gelykgolf kompetisie is op 24 en 25 Novem- 
ber met aktiwiteit op 160 tot 10 meter en die uitruiling is `n RST-verslag en jou 
CO-sone. 


HET JY `N STORIE VIR RADIO ZS? 


Het jy `n storie oor die JOTA-naweek, of die CO Hou Koers-naweek? Wat van 
daardie SOTA wat jy gister gedoen het of `n Klub-aktiwiteit. Het jy `n mooi 
foto van jong mense wat amateur radio geniet wat vir die voorblad van Radio 
ZS gebruik kan word? Stuur asseblief jou bydrae na radiozs@sarl.org.za, teen 
Woensdag 24 Oktober. 


FREKWENSIE VERANDERING VIR AR TODAY 


Vanaf Maandag 29 Oktober word die AR Today heruitsending op Maandagaande 
om 18:30 SAT verander van 8 230 kHz AM na 4 895 kHz AM. Die Sondag frek- 


wensies sal nie verander nie. 
HF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Tans is daar geen sonvlekke sigbaar nie. Diegene wat hulle eie frekwen- 
sievoorspellings wil doen, kan `n verwagte effektiewe sonvlektelling van een vir 
die week gebruik. Amateurs kan veral met sonsopkoms en sonsondergang moont- 
like goeie openinge op die 10 tot 30 m bande verwag. Besoek gerus die webtuiste 
spaceweather.sansa.org.za vir meer inligting. 


Nou die Dagboek vir die volgende paar weke: 


22 Oktober - die sluitingsdatum vir AWA Buis @OSO Geselligheid logstate. 24 
Oktober - die sluitingsdatum vir jou artikel vir die November Radio ZS. 27 Ok- 
tober - die Pretoria ARK-snuffelmark en die Kaapstad ARS-vergadering. 27 
en 28 Oktober - die C@ WW DX ESB-kompetisie. 28 Oktober - die PEARS 
HF kompetisie. 31 Oktober - jou insette vir die 2019 SARL Blouboek na, con- 
test@sarl.org.za. 03 November - die RaDAR-uitdaging. 10 en 11 November - 
die SARL BHF/UHF Analoog kompetisie. 11 November - Herinnering Sondag, 
100 jaar sedert die ondertekening van die wapenstilstand op 11 November 1918. 
23 November - die Kaapstadse ARS-einde van die jaar-funksie. 24 November 
- die SARL Newbie Kompetisie en die Wes-Rand ARK-snuffelmark. 24 en 25 
November - die CO WW DX Gelykgolf Kompetisie. 


Om die bulletin mee af te sluit, `n opsomming van ons hoof berig: 


Die uitslae van die Oktober Radio Amateur Eksamen is Vrydag 19 Oktober 
vrygestel en kan gevind word onder “examination results” aan die linkerkant 
van die SARL tuisblad. Baie geluk aan al die kandidate wat geslaag het, ons 
hoop om jou op die lug te hoor. Baie dankie aan die RAE-spanne regoor die 
land wat by die eksamen betrokke was. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 Sentraal Afrika Tyd op 3 230 kHz plaas. 


Ons ontvang graag jou seinrapporte, kommentaar en voorstelle, stuur 'n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZSABS, ie deur Johan de Bruyn, 
ZSGJHB, en gelees deur... us ses se se ie 


Die Afrikaanse Nuusspan groet nou en wens jou “n mooi week toe. Totsiens. 


/EX 


